CELEX: 32015R0232
Language: el
Date: 2015-02-13 00:00:00
Title: Εκτελεστικός κανονισμός (ΕΕ) 2015/232 της Επιτροπής, της 13ης Φεβρουαρίου 2015 , για την τροποποίηση και τη διόρθωση του εκτελεστικού κανονισμού (ΕΕ) αριθ. 540/2011 όσον αφορά τους όρους έγκρισης της δραστικής ουσίας «ενώσεις του χαλκού»  Κείμενο που παρουσιάζει ενδιαφέρον για τον ΕΟΧ

14.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 39/7
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/232 ΤΗΣ ΕΠΙΤΡΟΠΉΣ
   της 13ης Φεβρουαρίου 2015
   για την τροποποίηση και τη διόρθωση του εκτελεστικού κανονισμού (ΕΕ) αριθ. 540/2011 όσον αφορά τους όρους έγκρισης της δραστικής ουσίας «ενώσεις του χαλκού»
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 21 παράγραφος 3 δεύτερη περίπτωση και το άρθρο 78 παράγραφος 2,
   Εκτιμώντας τα ακόλουθα:
   
               (1)
            
            
               Με την οδηγία 2009/37/ΕΚ της Επιτροπής (2) περιλήφθηκαν οι «ενώσεις του χαλκού» ως δραστική ουσία στο παράρτημα I της οδηγίας 91/414/ΕΟΚ του Συμβουλίου (3), υπό τον όρο ότι τα οικεία κράτη μέλη εξασφαλίζουν ότι ο κοινοποιών, κατόπιν αίτησης του οποίου οι «ενώσεις του χαλκού» καταχωρίστηκαν στο εν λόγω παράρτημα, παρέχει περαιτέρω επιβεβαιωτικές πληροφορίες για τον κίνδυνο από την εισπνοή και την εκτίμηση επικινδυνότητας για τους μη στοχευόμενους οργανισμούς, το έδαφος και το νερό.
            
         
               (2)
            
            
               Οι δραστικές ουσίες που περιλαμβάνονται στο παράρτημα I της οδηγίας 91/414/ΕΟΚ, θεωρούνται ότι έχουν εγκριθεί δυνάμει του κανονισμού (ΕΚ) αριθ. 1107/2009 και απαριθμούνται στο μέρος A του παραρτήματος του εκτελεστικού κανονισμού της Επιτροπής (ΕΕ) αριθ. 540/2011 (4).
            
         
               (3)
            
            
               Ο κοινοποιών υπέβαλε στο κράτος μέλος εισηγητή, τη Γαλλία, συμπληρωματικά στοιχεία με τη μορφή μελετών για τον κίνδυνο από την εισπνοή και για την εκτίμηση επικινδυνότητας για τους μη στοχευόμενους οργανισμούς και το έδαφος και το νερό, εντός της προβλεπόμενης προθεσμίας υποβολής τους.
            
         
               (4)
            
            
               Η Γαλλία αξιολόγησε τα συμπληρωματικά στοιχεία που υπέβαλε ο κοινοποιών. Υπέβαλε την εκτίμησή της, με τη μορφή προσθήκης στο σχέδιο έκθεσης αξιολόγησης, στα άλλα κράτη μέλη, στην Επιτροπή και στην Ευρωπαϊκή Αρχή για την Ασφάλεια των Τροφίμων, στο εξής «η Αρχή», στις 8 Ιουνίου 2012.
            
         
               (5)
            
            
               Η Επιτροπή συμβουλεύτηκε την Αρχή, η οποία υπέβαλε τη γνώμη της σχετικά με την εκτίμηση επικινδυνότητας των ενώσεων του χαλκού στις 22 Μαΐου 2013 (5).
            
         
               (6)
            
            
               Η Επιτροπή κάλεσε τον κοινοποιούντα να υποβάλει τις παρατηρήσεις του σχετικά με την έκθεση επανεξέτασης για τις ενώσεις χαλκού.
            
         
               (7)
            
            
               Υπό το πρίσμα των συμπληρωματικών στοιχείων που υπέβαλε ο κοινοποιών, η Επιτροπή έκρινε ότι τα περαιτέρω στοιχεία επιβεβαίωσης που απαιτούνταν δεν είχαν παρασχεθεί πλήρως και ότι, ειδικότερα, η συγκεκριμένη διάταξη της σειράς 277 στο μέρος Α του παραρτήματος του εκτελεστικού κανονισμού (ΕΕ) αριθ. 540/2011, σχετικά με τα προγράμματα παρακολούθησης για ρύπανση από το χαλκό, δεν αρκεί για να εξαχθεί συμπέρασμα σχετικά με την εκτίμηση περιβαλλοντικού κινδύνου.
            
         
               (8)
            
            
               Επιβεβαιώνεται ότι η δραστική ουσία «ενώσεις χαλκού» θα πρέπει να θεωρείται ότι έχει εγκριθεί σύμφωνα με τον κανονισμό (ΕΚ) αριθ. 1107/2009. Είναι, ιδίως, σκόπιμο να απαιτηθεί από τον κοινοποιούντα να υποβάλει στην Επιτροπή, στην Αρχή και στα κράτη μέλη ένα πρόγραμμα παρακολούθησης για περιοχές όπου η ρύπανση του εδάφους και των υδάτων (συμπεριλαμβανομένων των ιζημάτων) από το χαλκό προκαλεί ανησυχία ή μπορεί να προκαλέσει ανησυχία, προκειμένου να επαληθευτεί κατά πόσον οι περαιτέρω περιορισμοί χρήσης είναι αναγκαίοι για να αποφευχθεί οποιαδήποτε απαράδεκτη επίδραση στο περιβάλλον. Τα πορίσματα του εν λόγω προγράμματος παρακολούθησης θα πρέπει επίσης να παρουσιαστούν.
            
         
               (9)
            
            
               Τα ανώτατα επίπεδα για ορισμένα βαρέα μέταλλα, όπως καθορίζονται στη σειρά 277 του μέρους Α του παραρτήματος του εκτελεστικού κανονισμού (ΕΕ) αριθ. 540/2011, κατά λάθος ορίστηκαν με λάθος μονάδα μέτρησης σε σχέση με τα επίπεδα που καθορίστηκαν στις αντίστοιχες προδιαγραφές του FAO. Το ανώτατο όριο που καθορίζεται στο παράρτημα του εν λόγω εκτελεστικού κανονισμού θα πρέπει, ως εκ τούτου, να διορθωθεί.
            
         
               (10)
            
            
               Επομένως, το παράρτημα του εκτελεστικού κανονισμού (ΕΕ) αριθ. 540/2011 θα πρέπει να τροποποιηθεί αναλόγως.
            
         
               (11)
            
            
               Θα πρέπει να δοθεί επαρκής χρόνος στα κράτη μέλη για την τροποποίηση ή την ανάκληση των αδειών για τα φυτοπροστατευτικά προϊόντα που περιέχουν ενώσεις χαλκού.
            
         
               (12)
            
            
               Για τα φυτοπροστατευτικά προϊόντα που περιέχουν ενώσεις χαλκού, στις περιπτώσεις που τα κράτη μέλη παραχωρούν περίοδο χάριτος σύμφωνα με το άρθρο 46 του κανονισμού (ΕΚ) αριθ. 1107/2009, η εν λόγω περίοδος θα πρέπει να λήγει το αργότερο δεκαοκτώ μήνες από την έναρξη ισχύος του παρόντος κανονισμού.
            
         
               (13)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποιήσεις του εκτελεστικού κανονισμού (ΕΚ) αριθ. 540/2011
   Το μέρος Α του παραρτήματος του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Μεταβατικά μέτρα
   Σύμφωνα με τον κανονισμό (ΕΚ) αριθ. 1107/2009, τα κράτη μέλη, όπου είναι αναγκαίο, τροποποιούν ή ανακαλούν ισχύουσες άδειες κυκλοφορίας φυτοπροστατευτικών προϊόντων που περιέχουν ενώσεις του χαλκού ως δραστική ουσία έως τις 6 Σεπτεμβρίου 2015.
   Άρθρο 3
   Περίοδος χάριτος
   Κάθε περίοδος χάριτος που χορηγείται από τα κράτη μέλη σύμφωνα με το άρθρο 46 του κανονισμού (ΕΚ) αριθ. 1107/2009 είναι η συντομότερη δυνατή και λήγει το αργότερο στις 6 Σεπτεμβρίου 2016.
   Άρθρο 4
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Φεβρουαρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 309 της 24.11.2009, σ. 1.
   
      (2)  Οδηγία 2009/37/ΕΚ της Επιτροπής, της 23ης Απριλίου 2009, για την τροποποίηση της οδηγίας 91/414/ΕΟΚ του Συμβουλίου με σκοπό να συμπεριληφθούν οι ουσίες chlormequat, propaquizafop, quizalofop-P, teflubenzuron, zeta-cypermethrin και οι ενώσεις χαλκού στις δραστικές ουσίες (ΕΕ L 104 της 24.4.2009, σ. 23).
   
      (3)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).
   
      (4)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).
   
      (5)  Συμπεράσματα σχετικά με την επιστημονική επανεξέταση της εκτίμησης επικινδυνότητας των φυτοπροστατευτικών προϊόντων όσον αφορά τα στοιχεία επιβεβαίωσης που υποβλήθηκαν για τη δραστική ουσία χαλκός (I) και τις παραλλαγές του χαλκού (II) δηλαδή το υδροξείδιο του χαλκού, τον οξυχλωριούχο χαλκό, τον θειικό χαλκό (τριβασικό), το οξείδιο του χαλκού (I), τον βορδιγάλειο πολτό. EFSA Journal 2013·11(6):3235, 40 pp. doi:10.2903/j.efsa.2013.3235. Διαθέσιμο στη διεύθυνση: www.efsa.europa.eu/efsajournal.htm.
   
      ΠΑΡΑΡΤΗΜΑ
      Στο μέρος Α του παραρτήματος του εκτελεστικού κανονισμού (ΕΕ) αριθ. 540/2011, η σειρά 277 για τη δραστική ουσία «ενώσεις του χαλκού» αντικαθίσταται από το ακόλουθο κείμενο:
      
         
                     Αριθμός
                  
                  
                     Κοινή ονομασία,
                     αριθμοί ταυτοποίησης
                  
                  
                     Ονομασία IUPAC
                  
                  
                     Καθαρότητα
                  
                  
                     Ημερομηνία έγκρισης
                  
                  
                     Λήξη της έγκρισης
                  
                  
                     Ειδικοί όροι
                  
               
                     «277
                  
                  
                     Ενώσεις χαλκού:
                  
                  
                      
                  
                  
                      
                  
                  
                     1η Δεκεμβρίου 2009
                  
                  
                     31η Ιανουαρίου 2018
                  
                  
                     ΜΕΡΟΣ A
                     Επιτρέπεται η χρήση τους μόνον ως βακτηριοκτόνων και μυκητοκτόνων.
                     ΜΕΡΟΣ Β
                     Κατά την αξιολόγηση αιτήσεων για την έγκριση φυτοπροστατευτικών προϊόντων που περιέχουν χαλκό για χρήσεις πλην σε ντομάτες σε θερμοκήπια, τα κράτη μέλη δίνουν ιδιαίτερη προσοχή στα κριτήρια του άρθρου 4 παράγραφος 3 του κανονισμού (ΕΚ) αριθ. 1107/2009 και εξασφαλίζουν την υποβολή όλων των απαραίτητων στοιχείων και πληροφοριών πριν από τη χορήγηση της έγκρισης.
                     Για την εφαρμογή των ενιαίων αρχών όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009 πρέπει να λαμβάνονται υπόψη τα συμπεράσματα της έκθεσης ανασκόπησης για τις ενώσεις χαλκού, και ιδίως τα προσαρτήματα I και II αυτής, όπως οριστικοποιήθηκε από τη μόνιμη επιτροπή για την τροφική αλυσίδα και την υγεία των ζώων στις 23 Ιανουαρίου 2009.
                     Κατά τη συνολική αυτή αξιολόγηση, τα κράτη μέλη δίνουν ιδιαίτερη προσοχή:
                     
                                 —
                              
                              
                                 στις προδιαγραφές για την τεχνικά καθαρή δραστική ουσία, όπως παρασκευάζεται εμπορικά, οι οποίες πρέπει να επιβεβαιώνονται και να υποστηρίζονται από τα προσήκοντα αναλυτικά δεδομένα. Το υλικό δοκιμής που χρησιμοποιήθηκε στους φακέλους τοξικότητας πρέπει να συγκρίνεται και να επαληθεύεται ως προς τις εν λόγω προδιαγραφές της τεχνικά καθαρής δραστικής ουσίας
                              
                           
                                 —
                              
                              
                                 στην ασφάλεια του φορέα εκμετάλλευσης και των εργαζομένων και στη διασφάλιση του ότι οι όροι χρήσης προϋποθέτουν την εφαρμογή επιπλέον ατομικού εξοπλισμού προστασίας, όταν απαιτείται·
                              
                           
                                 —
                              
                              
                                 στην προστασία των υδάτων και των μη στοχευόμενων οργανισμών. Όσον αφορά τους εν λόγω εντοπισμένους κινδύνους, πρέπει να λαμβάνονται μέτρα άμβλυνσης του κινδύνου, όπως ζώνες προστασίας, όπου χρειάζεται·
                              
                           
                                 —
                              
                              
                                 στην ποσότητα των δραστικών ουσιών που εφαρμόζονται και να εξασφαλίζουν ότι οι εγκεκριμένες ποσότητες, όσον αφορά τις δόσεις και τον αριθμό των εφαρμογών, είναι οι ελάχιστες αναγκαίες για την επίτευξη των επιθυμητών αποτελεσμάτων και δεν προκαλούν απαράδεκτη επίδραση στο περιβάλλον λαμβάνοντας υπόψη τα βασικά επίπεδα χαλκού στο σημείο εφαρμογής της ελεγχόμενης ουσίας.
                              
                           Ο κοινοποιών υποβάλλει στην Επιτροπή, στα κράτη μέλη και στην Αρχή πρόγραμμα παρακολούθησης για τις ευπαθείς περιοχές, όπου η ρύπανση του εδάφους και των υδάτων (συμπεριλαμβανομένων των ιζημάτων) από το χαλκό προκαλεί ανησυχία ή μπορεί να προκαλέσει ανησυχία.
                     Το εν λόγω πρόγραμμα παρακολούθησης πρέπει να υποβληθεί έως τις 31 Ιουλίου 2015. Τα ενδιάμεσα πορίσματα του εν λόγω προγράμματος παρακολούθησης υποβάλλονται ως έκθεση παρακολούθησης στο κράτος μέλος-εισηγητή, στην Επιτροπή και την Αρχή έως τις 31 Δεκεμβρίου 2016. Το εν λόγω πρόγραμμα παρακολούθησης πρέπει να υποβληθεί έως τις 31 Δεκεμβρίου 2017.»
                  
               
                     υδροξείδιο του χαλκού
                     Αριθ. CAS 20427-59-2
                     Αριθ. CIPAC 44.305
                  
                  
                     Υδροξείδιο του χαλκού (II)
                  
                  
                     ≥ 573 g/kg
                  
               
                     Οξυχλωριούχος χαλκός
                     Αριθ. CAS 1332-65-6 ή 1332-40-7
                     Αριθ. CIPAC 44.602
                  
                  
                     Οξυχλωριούχος χαλκός (Τριϋδροξείδιο του χλωριούχου χαλκού)
                  
                  
                     ≥ 550 g/kg
                  
               
                     Οξείδιο του χαλκού
                     Αριθ. CAS 1317-39-1
                     Αριθ. CIPAC 44.603
                  
                  
                     Οξείδιο του χαλκού
                  
                  
                     ≥ 820 g/kg
                  
               
                     βορδιγάλειος πολτός
                     Αριθ. CAS 8011-63-0
                     Αριθ. CIPAC 44.604
                  
                  
                     Δεν έχει χορηγηθεί
                  
                  
                     ≥ 245 g/kg
                  
               
                     θειικός χαλκός (τριβασικός)
                     Αριθ. CAS 12527-76-3
                     Αριθ. CIPAC 44.306
                  
                  
                     Δεν έχει χορηγηθεί
                  
                  
                     ≥ 490 g/kg
                     Οι ακόλουθες προσμείξεις προκαλούν ανησυχία από τοξικολογική άποψη και δεν πρέπει να υπερβαίνουν τα εξής επίπεδα (εκφραζόμενα σε g/g):
                     
                                  
                              
                              
                                 Μόλυβδος 0,0005 g/g κατ' ανώτατο όριο περιεκτικότητας σε χαλκό
                              
                           
                                  
                              
                              
                                 Κάδμιο 0,0001 g/g κατ' ανώτατο όριο περιεκτικότητας σε χαλκό
                              
                           
                                  
                              
                              
                                 Αρσενικό 0,0001 g/g κατ' ανώτατο όριο περιεκτικότητας σε χαλκό